lv en lv de nl lv lv sl lv en de nl lv lv lv de es lv lv lv lv lv lv lv lv en en lv lv lv en lv lv lv lv en lv lv lv lv lv en lv lv lv en lv lv lv en lv lv lv en lv lv lv en en lv lt lv lv lv lv lv lv lv lv lv lv lv lv lv sl lv lv lv lv lv lv lv lv lv lv eu lv en
8 dabīgās eļļas tavai veselībai un skaistumam + lietošanas pamācības | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Dabīgās eļļas lielisks papildinājums taviem kopjošās kosmētikas krājumiem. Tās spēj cīnīties ar strijām un pirmajām novecošanas pazīmēm, dziedina sakairinātu ādu un viegli noņem pat visnoturīgāko grimu. Portāls TotalBeauty.com apkopojis 8 labākās eļļas, kuras sākt lietot jau tagad!
Precēta vīrieša mīļākā aizstāvas: Es neesmu vainīga, viņš pats atnāca!
Vai šobrīd ir prātīgi iegādāties mājokli vai iet prom no darba? Eksperte iesaka nogaidīt
Juceklis ar lietotni Rīgas izglītības iestāžu pusdienu pieteikumiem, uzturētāji risina tehniskas problēmas
Veikalu plauktos atrodami visdažādākie līdzekļi, kas sola nepieļaut striju veidošanos un padarīt nemanāmākas jau esošās. To cena reti kad ir pieticīga. Taču mandeļu eļļa ir ekonomisks un dabīgs produkts, kura efektivitāte striju novēršanā ir zinātniski pierādīta. 2012.gadā pētnieki noskaidroja, ka grūtniecēm, kurām regulāri tika veikta 15 minūtes ilga masāža ar rūgto mandeļu eļļu, parādījās mazāk striju nekā tām, kuras lietas labā neko nedarīja. Liela nozīme bija ne tikai eļļai, bet masāžas kustībām, kas veicināja asinsriti.
Kā to lietot? Iemasē problemātiskās zonas ar rūgto mandeļu eļļu (nejauc ar saldo mandeļu eļļu!). Jo ilgāk to darīsi, jo labāk. Tas noderēs ne tikai grūtniecēm, bet arī sievietēm, kas strauji pieņēmušās svarā. Sajaucot eļļu ar cukuru vai sāli, iegūsi paštaisītu skrubi.
Daudzām sievietēm nešķiet pievilcīga doma par sejas ādas kopšanu ar eļļu, īpaši jau taukainas ādas īpašniecēm. Kāpēc gan likt ko tādu uz sejas, ja līdz šim tik cītīgi esi mēģinājusi atbrīvoties no taukainā spīduma uz deguna un pieres? Ja nekad iepriekš neesi izmantojusi eļļas skaistumkopšanā, ir vērts sākt ar hohobas eļļu. Tā ir bagāta ar E un vitamīniem, kā arī cinku, kas novērš iekaisumus un ir bieži sastopama sastāvdaļa rūpnieciski ražotajos ādas kopšanas līdzekļos.
Kā to lietot? Pirmais variants – uzklāj eļļu tieši uz sejas un notīri ar mitru, siltu dvielīti. Tādā tu veidā tu noņemsi kosmētiku un mitrināsi ādu. Otrā iespēja – piejauc dažas hohobas eļļas lāses savam iecienītākajam mitrinošajam krēmam.
Mežrozīšu ēteriskajai eļļai, kas ir jaunākais skaistumkopšanas modes kliedziens skaistumkopšanas pasaulē, piemīt reģenerējošas īpašības. 1983.gada pētījuma dalībnieki ar bojātu sejas ādu novēroja sejas toņa un tekstūras uzlabošanos. Brīnišķīgi smaržojošā eļļa tiek izmantota tādu ādas slimību kā ekzēma un psoriāze ārstēšanā.
Mežrozīšu eļļā ir bagātīgi daudz A un C vitamīna, tāpēc tas ir lielisks pretnovecošanas līdzeklis. Topmodele Miranda Kerra par savu starojošo ādu pateicas tieši šai aromātiskajai eļļai! Tomēr sievietēm ar problemātisku ādu nevajadzētu ar to aizrauties, jo tā mēdz aizsprostot poras.
Kā to lietot? Lai cīnītos ar krunciņu veidošanos, izmanto mežrozīšu eļļu acu krēma vietā. No rīta un vakarā maigi uzsmērē nelielu daudzumu eļļas zem acīm.
Olīveļļa, ko esam tik ļoti iecienījušas gatavošanā, ir ideāls līdzeklis kosmētikas noņemšanai, kam padodas jebkura ūdensnoturīga skropstu tuša, acu zīmulis vai ilgnoturīgā lūpu krāsa. Tā nekož, nokļūstot acīs, turklāt kosmētikas noņemšanai nav vajadzīga spēcīga beršana, kas kairina jutīgo acu apvidu.
Kā to lietot? Uzliec uz vates plāksnītes nelielu daudzumu „extra virgin” olīveļļas. Kad kosmētika noņemta, noskalo ar remdenu ūdeni un nosusini ar dvieli.
Ja tev ir grūti aizmigt, talkā nāks lavandas ēteriskā eļļa. Zinātniska eksperimenta dalībnieki pasmaržoja aromātisko lavandas eļļu divas minūtes pirms likšanās gultā. Viņi atzina, ka esot gulējuši labāk un nākamakā rītā jutušies lieliski izgulējušies.
Kā to lietot? Sajauc dažus pilienus lavandas eļļas ar spirtu un iegūto maisījumu izsmidzini uz svaigi izmazgātām spilvendrānām.
Ja esi satraumējusi ādu, spaidot pumpas, tu droši vien vispirms sniedzies pēc kāda agresīva sekas kopšanas līdzekļa ar atpazīstamu ražotāja vārdu. Taču tas ne vienmēr ir labākais un efektīvākais veids. Avokado eļļa veicina brūču sadzīšanu, mazina iekaisumu, kā arī satur veselībai nepieciešamās taukskābes, kas veicina kolagēna veidošanos.
Kā to lietot? Nelielu daudzumu avokado eļļas maigi iemasē traumētajās ādas zonās – uz brūcēm, rētām, tulznām vai sausas, sasprēgājušas ādas. Atkārto to divas līdz trīs reizes dienā.
Vai zināji, ka piparmētru eļļa palīdz pret galvassāpēm un mazina saspringumu? Nākamreiz, kad tev sāk sāpēt galva, atvēli 15 minūtes aromterapijai, nevis kārtējo reizi dzer pretsāpju zāles. Zinātniskā pētījumā izrādījās, ka 10% piparmētru ēteriskās eļļas šķīduma uzklāšana uz pieres un deniņiem palīdz tikpat labi kā 1000 miligramu acetaminofēna (pretstāpju medikamentu sastāvdaļas) uzņemšana.
Kā to lietot? Karsta ūdens krūzei pievieno ēdamkaroti piparmētru eļļas un piesūcini ar maisījumu salocītu lupatiņu. 15 minūtes paturi kompresi uz pieres, elpo dziļi. Ja galvassāpes nepāriet, atkārto procesu vēl vienu reizi.
Tu noteikti esi dzirdējusi par tējas koka eļļas antibakteriālo iedarbību, kuras dēļ tā ir bieži izmantots līdzeklis cīņā ar pinnēm. Taču tai var atrast arī daudzus cits pielietojumus. Tējas koka eļļai piemīt pretsēnīšu iedarbība, kas noder cīņā ar pēdu problēmu plašo spektru – apsārtumu, niezi, sausumu un dedzināšanu.
Kā to lietot? Vai nu uzklāj eļļu tieši uz pēdām, vai arī izmanto to tonizējošai pēdu vanniņai. Silta ūdens bļodā ielej aptuveni 20-30 pilienus eļļas un ļauj pēdām mirkt 15 minūtes.
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Teju pilnīgs dzirdes zudums, bet meitene mācās parastā skolā, dejo, brauc ar riteni: Griezīšu ģimenes stāsts
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Lai sāpošs vēders nebeidzas letāli! Atpazīsti apendicīta sāpes
3 praktiskas nodarbes pēc Montesori principiem, kas veicinās bērna patstāvību
Svaigs un smalks latviešu detektīvs
5 izplatītas kibermobinga formas. Ko darīt, ja agresors ir mans bērns?
Vai botas drīkst mazgāt veļasmašīnā? Atbild eksperti
Vai šobrīd ir prātīgi iegādāties mājokli vai iet prom no darba? Eksperte iesaka nogaidīt
Piesakies: kardiologa konsultācija un citi bezmaksas pasākumi sirds veselībai
Rudens garša – mini rožu kūciņas
Precēta vīrieša mīļākā aizstāvas: Es neesmu vainīga, viņš pats atnāca!
Juceklis ar lietotni Rīgas izglītības iestāžu pusdienu pieteikumiem, uzturētāji risina tehniskas problēmas
Fizisko aktivitāšu piramīda. Izlasi un ņem vērā!
Bērns saaukstējies. Kā rīkoties?
"Biju domājis par balto kreklu, ka mani sasies, ieliks slimnīcā" - Aivja stāsts par bipolāri afektīviem traucējumiem
Interesanti podkāsti latviešu valodā, ko klausīties brīvbrīžos
Vairāk rakstu no "Skaistums un veselība"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.